מאיר מרדכי ברך

מאיר מרדכי בֶּרְךְ (בכתיב היידי, שנהג בזמנו: בערךְ; בכתב לטיני: Berch; י' בטבת תרכ"ז, 18 בדצמבר 1867 – נספה בשואה, כנראה בין 1939 ל-1943) היה סופר עברי, יהודי פולני.

ביוגרפיה
נולד בעיירה רוֹס  בפלך גרודנו שבאימפריה הרוסית לאליהו ראובן ברך.

למד אצל הרב המקומי ובישיבות, במקביל החל בסתר לעסוק בלימודי תנ"ך ועברית. לאחר נישואיו לצביה אוסוביצקי עלה לארץ ישראל, אך שב מיד לרוסיה והשתקע בביאליסטוק, שם התפרנס מהוראת עברית לילדי עשירים ושם חי ופעל רוב ימיו.

את סיפוריו פרסם בתדפיסים וכסיפורים בהמשכים בעיתונות העברית בת התקופה.

לברך ורעייתו נולדו שני בנים ושתי בנות. הוא נספה בשואה בלוקוב.

כתביו
 האלמות: יכיל ספורים קטנים למקרא לבני הנעורים, ורשה: האחים שולדברג, תרנ"א
 יעקב: חלום או אגדה, ורשה: עבריה (סדרת ביבליותיקה קטנה, 3), דפוס י. אדלשטיין, תרס"ח
 שושנה: אגדה, ורשה: עבריה (סדרת ביבליותיקה קטנה, 9), דפוס י. אדלשטיין, תרס"ח
 כתבים, לוקוב, תרצ"ח

קישורים חיצוניים
 
 תמונתו של מ. מ. ברך בתוך קבוצת עיתונאים בני ביאליסטוק, ביאליסטוק 1929, באלבום היזכור "ביאליסטוק בילדער אלבום", ניו יורק, 1951, עמ' 122 (באתר ספריית העיר ניו יורק) 

מכתביו

הערות שוליים

סופרים כותבי עברית
יהודים פולנים
יהודים בשואה: פולין
סופרים ומשוררים שנספו בשואה
ילידי 1867
נפטרים ב-1939